recursal/Fanatic-Fandom huggingface dataset:
Hyanus (titan)

**Hyanus** er navnet på en titan som levde lenge før man begynte å regne Første Æra. Han er husbonden til titanen Eset, og faren til titanen Vulcan. Hyanus' kone ble drept av sin egen sønn etter at hun hadde prøvd å få ham hjem etter at han hadde rømt. Ettersom han er far til Vulcan, er han også muligens farfar til Elementvokterne.

Født i det dype mørket, Hyanus ble bragt inn i verden av andre titaner som søkte etter behovet å regjere og herske over alt annet liv enn dem selv. Og som de store og mektige skapningene de var, hadde titanene også den myndigheten som skulle til for å binde liv til å gjøre som de ville – og slik de ønsket verden skulle være. Alle titaner er født med en eller annen form for overnaturlig egenskap – på bekostning av utseende deres. I Hyanus' tilfelle var det at han hadde makten til å innta en vakker menneskeform – men som titan ville han være heslig.

På et tidspunkt møtte Eset titanen Hyanus, og de fikk en sønn sammen: Vulcan. Som eneste barn av de to titanene, ble Vulcan satt til å leve opp til kravet om å slavebinde alt liv som artet seg. Vulcan nektet allikevel å leve som en undertrykkende titan, og valgte å rømme fra foreldrene sine. I et forsøk på å få ham tilbake, dro Eset ut og ødela alt i sin vei. Ved hjelp av sine krefter som titan, klarte Vulcan imidlertid å stoppe henne. Han tok live av henne ved å bruke sine krefter og kaste henne ut i verdensrommet. Trykket tok livet av Eset, og kroppen hennes dannet månen og de andre planetene i solsystemet. Da Vulcans far fikk vite om dette, kastet han en forbannelse over sin egen sønn: Vulcan skulle nå leve resten av livet som en hjelpeløs og dødelig ulv – ute av stand til å være usårbar.

I dag regnes Hyanus som en titan av høy klasse, og alle titaners faderlige skapning. Han dyrkes i uutviklede land som fremdeles ligger bakut resten av verden.

## ***Trivia***

1. Hyanus deler navnet sitt med kronprinsen fra Underverdenen.
Patrisierne

**Patrisierne** er den konservative greinen av Avalons Senat. Den er i dag intet mer enn en komité bestående av Avalons fyrst(inn)er eller deres patrisier-representant.

I konsulatet er det fire representanter fra patrisierne, som kjemper for partiets konservative meninger.

## ***Historie***

### **Tidlig historie**

Før Senatet var "en ting", var patrisierne kallenavnet på de høyere stilte borgerne som deltok i de politiske samtalene på Brittonsea Palace.

Da Senatet ble sett til å fungere som et politisk ledd, ble navnet adaptert av borgerne; men selv om navnet ble godtatt, kunne ikke hvem som helst delta. Kravet om å eie minst 13km2 med jord. Dette kunne støtte patrisierne økonomisk.

Enn videre vedtok grunnleggeren av patrisierne, Dolores Sillabel, at ved valget av en konsul skulle det skje en såkalt balsamering – som skulle skje i patrisiernes hovedkvarter: Quarters varemagasin. Dolores bestemte at ethvert medlem som ble valgt til konsul, skulle sverge sin troskap til Gaia, patrisiernes ideal: å leve i ett med naturen, og ta vare på nasjonen sin – drive den til det beste for nasjonen. Seremonien gikk ut på at konsulen skulle bli bivånet av de andre patrisierne og sverge sin troskap til Gaia.

Vedkommende skulle kle seg naken og knele foran trappene som førte opp til statuen av Gaia. De forhenværende konsulene ville helle en olje over dem, og de nye ville gå hånd i hånd opp trappen. Ved Gaias alter, ville de sniffe i seg røyken fra bålet foran statuen av Gaia. De ville deretter henvende seg til patrisierne og videreformidle hva Gaia fortalte dem å gjøre. Hvis de ble tent på, tok patrisierne det som et tegn at Gaia mente at disse var ment til å lede Avalon.

### **Før Imperiet**

Da patrisierne ble offisielt sett på som et parti, beholdt de sitt hovedkvarter i Quarters varemagasin; men de flyttet sin virksomhet til Brittonsea Palace, hvor de diskuterte med tribunalet angående lover.

Patrisierne har alltid vært bestående av menn og kvinner som ønsker å mæle sin egen kake, og dette ble bare forsterket da partiet ble avslørt å være involvert i en konspirasjon hvor enkelte – og svært respekterte – medlemmer prøvde å velte over monarkiet og innsette en førstekonsul som skulle velges av patrisierne eller tribunalet. Avsløreren, Shey M. Net, fikk stoppet kuppet og stilt lederen – Elsebet Havoc – for retten. Patrisierne fikk en stygg plett, og Londons innbyggere valgte å støtte tribunalet i nesten to hundre år før det jevnet seg ut (men denne gjerningen ble aldri glemt).

### **Under Imperiet**

Da Imperiet overtok Avalon, sørget de for et mer strukturert senat. Patrisiernes konsuler skulle sitte i et eget råd sammen med statsministeren og diskutere lovforslag sammen med tribunalets konsuler. Patrisierne drog nytte av Imperiet, da mange medlemmer fikk styrket makt av å støtte Imperiet økonomisk.
Freunde

**Achtung!**

*Dieser Artikel ist unvollständig.*

*Daten werden Stück für Stück von allen Besuchern & Helfern gesammelt und Überprüft.*

*Keine Ahnung von Coding?...Kommentar-Funktion unterhalb des Artikels für Daten oder Fehlermeldungen! :-)*

Mit "Freunde" öffnet man die eigene Freundesliste.

Hier kann man die Daten von Freunden, sofern diese online sind, einsehen, und auch die Freundschaftsgrad ablesen.

## Allgemeines

Beim Klick auf den Namen des Spielers öffnet sich eine Liste, mit der man verschiedene Aktionen ausführen kann:

* **Daten** (ansehen)
* **Freund löschen**
* **Privat-Chat** (öffnen)
* **Zur Gruppe einladen / Truppe beitretten**
* **Geschenk**
* **Schwarze Liste** (verschieben)

Am oberen Rand des "Freunde"-Fensters findet man außerdem eine Suchleiste, in der man nach dem Namen des gewünschten Freundes suchen kann. Die Freundeliste hat Platz für 150 Freunde aus dem Game.

Das hinzufügen neuer Freunde geht über die Such-Liste am unteren Rand des "Freunde"-Fensters, sowie per Knopf im Privat-Chat  , oder per klick auf den Namen im Chat.

## Freundschaftsgrad

Der Freundschaftsgrad steigt durch verschiedes Aktionen:

* Wunschbaum Gießen
* Geschenk
* Einseifen
* Entsenden (Gilden-Transport)
* Gruppen-Mission

Dafür bekommt man unterschiedlich viele Freundschaftsgrad-Punkte.

Hat man genug Punkte gesammelt steigt der Freundschaftsgrad um eine Stufe.

## Freundschaftsgrad Stufen-Übersicht

 2
 3
 4
 5
 6
 7
 8
 9
 10
 11
 12
 13
 14
 15

## Blumen verschenken

* FG= Freundschaftsgrad
Ridder av Jutia

**Ridder av Jutia** er en tussarixisk adelstittel som har vært i besittelse av blant annet huset Foary, som også karret til seg keisertittelen for sju år før Marie-Agalé Foary ble fjernet, og Tussarix kastet ut i en ni år lang borgerkrig om tronen. Som ridder av Jutia, tjener en baronen av Foary; Foary-ene hadde én gang sittet som baronene selv, men hadde mistet setet gjennom mislykkede ekteskap og konspirasjoner.

Marie kom fra en relativt liten familie, og som edler av Jutia, var hun blant de lavest rangerte adelskvinnene i Tussarix. Hun ble en sendt til *l'école d'étiqutte*i Le Ryxân, hvor moren hadde et vagt håp om at Marie-Agalé kunne tjene seg til et bedre liv enn det de kunne tilby i Jutia. Etter å ha tjent som kammerpike hos keiserinne Montansier i flere år, ble hun selv kronet til keiserinne på hennes dødsleie. Dette gjorde Jutia til en del av kronen i form av pretendent – noe hennes legitime barn også ville bli, hadde hun fått noen – men hun fant ingen interesse i ridderskapet: hun lot derfor søsteren Marguerite fremdeles styre der.

Etter Maries død i 1396 ble Marguerite offer for spott og spe fra de lokale landeierne, og søkte til slutt tilflukt til baronesse Marie av Foary: hun var også en utsatt part etter Maries død. I løpet av borgerkrigen som fulgte, samlet de tilhengere som hadde vist sin lojalitet til den falne keiserinnen i et forsøk på å gjøre krav på tronen. Middelklassen i forskjellige byer støttet dem, og de erklærte baronessen den nye monarken. Resultatet ble felttoget mot Foary-søstrene, som endte med henrettelsen av Marguerite og Marie i Chèvabeauix, med titlene overtatt av datteren til den selvutnevnte erkehertugen av Tuss, Montagnards.

Etter Mariekrigens slutt, ble Montagnards-familien og deres allierte enten henrettet, sendt i eksil på Île des Condamnés, eller satt i arrest i La Fortresse i Le Ryxân. Titlene ridder av Jutia og baron av Foary gikk direkte til fyrsten av Zarax, som takk for hans støtte til Landry-koalisjonen. Stillingen ligger fremdeles hos den sittende familien av Zarax.
Paulette Bernajou

**Paulette Vivienne Bernajou** var en podarixisk baronett av St. Décvoir fra Le Rapordoin. Hun var datter av kansler Théodore og Madeleine Bernajou, og var søsteren til den fire år eldre Édmound Bernajou. Gjennom ham var hun også svigerinnen til Georges-Peau Le Escroc, vicomte du Valois. Han var tremenningen til den vordende Rikskansleren, hvilket gav Bernajou-ene muligheten til å innynde seg hos regentene.

Paulette møtte sin bane ved Dødens bankett på Château Duvelin, hvor en gruppe leiesoldater satte fyr på dansesalen – som et dekke under en ildfest for Afrodite.

## ***Biografi***

### **Le Compagnie**

Da broren Édmound dro inn i hæren, valgte Paulette å ta seg en høyere utdannelse og ble senere leder for handelskompani. Hennes kompani var fylt til randen av verdier og transaksjoner som kom fra familiens formue. Intet kompani var utenfor hennes rekkevidde. Allikevel, etter en skandale som innebar et *sensitivt* forhold med kurfyrste d'Ardin, ble hun framstilt som en prostituert i hovedstadens tabloidaviser. Dette ga stygg medfart for handelskompaniet, og familien var skamfulle over affæren, men med hjelp av kurfyrsten ble Paulette på et vis renvasket. Hun var allikevel fremdeles skamfull, og sluttet seg til kloster Saint-Cercle. I klosteret fødte hun senere en datter: Philomène. Hun ville senere bli oppdratt av klosterets abbedisse.

### **Brorens skandaløse ekteskap**

Etter å ha tjent hæren i over seks år, vendte Édmound tilbake til sin familie, i en forlovelse med sin med-artillerist Georges-Peau Le Escroc. Familien var sjokkert: de hadde prøvd å gifte ham bort til Le Escrocs søster, Rosemonde de Valois, i flere år – men det viste seg at Édmound kom til å falle for hennes bror. Rosemonde selv tok det ikke så hardt – det hadde ant henne at Édmound var mer interessert i hennes bror enn henne selv. Mens hun støttet ekteskapet, nektet Édmounds foreldre å godta det; men da meldingen om at begge Le Escrocs-søsknene var tremenninger av Julién Isidor-Bertas, ble stemningen en annen. Ekteskapet tok sted i en avsidesliggende by i Podarix ikke lenge etter.

### **Død**

Da Julién av Podarix begynte å nærme seg alderen til å bli Rikskansler av Podarix, tenkte hans mor, Thérèse, ut en måte å få sønnen sendt i eksil. Thérèse hadde vært regent etter Charles-Henris død kort tid etter fødselen av Julién. Hun hadde fått smaken av makt, og nektet å gi den fra seg bare fordi loven sa det. Etter en lang rådslagning med Kanselliet – og etter at Théodore de St. Décvoir og Olivier de Nortier hadde "forsvunnet" – ble det vedtatt at en Rikskansler av Podarix ikke kunne miste makten før oppnevnte døde.

Senere arrangerte Thérèse en bankett for resten av familiene til Pimpodan-ene og Bernajou-ene. Under banketten døde alle medlemmene av familiene.

## ***Trivia***

1. *Paulette* er den franske feminine formen av *Paul*, som betyr "liten" eller "ydmyk" på latin.
2. *Vivienne* er den franske feminine formen av *Vivian*, som er avledet av det latinske *vivian* som betyr "levende".
Saint-Jacques de la Cité

**Saint-Jacques de la Cité** (ofte omtalt bare som **la Cité**) er en bydel i Le Ryxân, Tussarix' hovedstad. Dette er bydelen hvor de fleste av hoffet lever. De bor i store hus og herregårder. Mange av dem bor i gaten Champs-Mobile-Thierry, for her er de nær på monarkene. Allikevel bor de fleste medlemmene av hoffet på hotellene som er å finne i denne bydelen.

Myndighetene bestemte seg for å lyse opp denne bydelen, for de ville ikke at viktige mennesker skulle dø i nattens mulm og mørke. Dermed ble det satt opp gatelykter som ble tent hver natt av vektere.

Under opptøyene som herjet i Le Ryxân fra starten av mai til juli i Imperiets 181. år, ble mange av husene rammet av tredjestanden. Blant de som ble hardt rammet var huset du Floem, huset Gremix og huset Plŷtszt. En bygning som derimot ble spart i denne bydelen, var Château Valéry-Rambouillet de Tussarix. Slottet ble godt bevoktet under opptøyene.

Da monarkiet ble avsatt i Imperiets 185. år, ble husene beordret brent på ordre av Robespierre – som da bodde på Château Valéry-Rambouillet. Aristokratene som bodde i denne bydelen, ble dermed satt på gaten. De eneste husene i Saint-Jacques som ble spart, var de offentlige. Disse ble brukt av republikken for å arrangere møter og diplomatiske selskap.
Tollef Jacobsen

**Tollef Jacobsen** er en norsk forfatter og journalist. Han har forfattet bokserien *Elementene,* inkludert samtlige artikler på Elementene Wikia, og sitter som byråkrat på denne siden.

Jacobsen er født og oppvokst i Stavanger, Norge og ble uteksaminert fra Hetland VGS – hvor han tok Medier & kommunikasjon med påbygg – i 2018. Etter dette begynte han på UiS, hvor han studerte journalisme.

## ***Biografi***

Jacobsens interesse for skriving har vært en stor del av livet hans, det samme med fantasy-sjangeren. Det hele begynte da han gikk på barneskolen: han og en venn lekte noe som de kalte *Elementene*, noe som han takker vennen sin for i dag – selv om han ikke står på god fot med ham lengre. Etter lekens narrativ var over, ville han skrive den ned. Han lagde en oppfølger til den, som han fullførte på ungdomsskolen – han fullførte den første, skjønt korte, første boken i slutten av barneskolen – og begynte på sin tredje mens han ennå gikk der. Han skrev videre på denne da han begynte på videregående.

Da han begynte der, følte Jacobsen allikevel at universet han hadde skapt – en post-apokalyptisk verden et par hundre år frem i tid – ble en infløkt og vanskelig verden å skrive videre. I tillegg var han lei av trenden med litteratur, filmer og serier som hadde settingen i en post-apokalyptisk verden. Dessuten kunne man se at språket hadde endret seg over tid, og han bestemte seg for å stoppe prosjektet og begynte på nytt. All tidligere informasjon erklærte han for *non-canon*, og han begynte på en nytt univers: denne gangen full fantasy. Resultatet ble *Håpets land*, og serien folk kjenner i dag.
Mademoiselle d'Chardoin

**Yvette Le Hand d'Chardoin**, alias **mademoiselle d'Chardoin** var en tussarixisk aristokrat i Underverdenen fra storfyrstedømmet Droumand.

## ***Biografi***

Yvette tjenestegjorde under Anette Germain, men likte ikke hennes metoder i hvordan hun ledet herredømmet. Mademoiselle de Françesc dannet derfor en sammensvergelse med mademoiselle d'Chardoin og tre andre av Anettes vasaller, som mente at noen andre burde lede Droumand. Vasallene ble enige om at mademoiselle de Françesc var den egnede til dette.

Under Anettes tjueårsdag, arrangerte de forræderiske vasallene en fest hos de Françesc – hvilket resulterte i et attentatsforsøk på Anette. Mademoiselle de Françesc hadde engasjert en snikmorder til å ta seg av jobben ved å plante en kule i hodet på damen – hvilket ikke lyktes. De Françesc var overbevist om at siden hun hadde engasjert en mellommann, ville ikke hun, mademoiselle d'Chardoin og de andre aristokratene bli avslørt.

I en avis sto det senere: DE FRANÇESC-METODEN. Artikkelen var blitt skrevet av en nær slektning av Anette, og den som hadde plapret var snikmorderen selv. Han hadde blitt arrestert, men hadde oppgitt navnet på Yvette d'Chardoin og hennes medsammensvorne for å stoppe torturen han var blitt et offer for – han var blitt henrettet noen dager senere, for forbrytelser om den herskende klassen.

Yvette var ikke klar over hendelsen med det første. Hun ble arrestert av soldatene, og ble henrettet ved å bli halshugget i Le Ryxân. Hennes medsammensvorne delte skjebne med henne: døden. Mademoiselle de Françesc var skarpere enn sine enfoldige medsammensvorne, og hadde tatt sitt eget liv med en pistol før hun ble arrestert.
Tanguise de Lulan

**Tanguise de Lulan** (fl. 830 A.Æ. – 860 A.Æ.) var en tusarsk greve av Lulan som virket under kong Renaud Tussarix. Greven hadde planer om å frigjøre seg fra kongeriket Tuss, og støttet med det podarenes naviranter i deres konstante pyndringstokt av riket. Han møtte sin bane under beleiringen av Lulan, hvor kronprins Hugues og Renaud satte ham ut av spill – selv med Renauds død.

Tanguise var gift med en podarsk navirant, som han fikk tre sønner med. Etter hans fall fra stillingen som greve, ble alle disse henrettet av enkedronning Claude. Setet gikk med det videre til Tanguises søster, Aude, som ble gift med én av Renauds nære venner for å sikre kontroll over grevskapet.

## Biografi

### Tidlig liv

Født og oppvokst i Lulan var Tanguise sønnen av en ukjent greve. Tuss var blitt samlet under kongehuset Tussarix, men monarkene holdt lite kontroll i realiteten. Flere adelsmenn hadde føyd seg enten på grunn av frykt eller mangel på økonomi, andre hadde blitt en del av hoffet. Tanguises familie var blant dem som ikke hadde økonomien.

Han kom fra fattige kår, og arvet et grevskap som strevde med å få endene til å møtes uansett hva det gjaldt. Med hjelpen av vasallene sine, skapte han en mektig stat som kunne stå imot hvilken som helst makt. Han ønsket ikke å gjøre knefall for Renaud, og hadde sågar nektet å komme til kroningen hans i 831 A.Æ. Dette bragte dronning Claudes vrede ned på ham, som beleiret byen hans søster bodde i med sin ektemann. Tanguise ble med dette tvunget til å anerkjenne Renaud som sin suverene monark. En håndfull av hans vasaller hånte ham for at han ikke hadde bein i nesen: disse ble pålagt å betale høyere skatter.

Hendelsen med kongehuset ble også observert av de podarske naboene, og en navirant ved navn Jacquette ble sendt til Tanguise for å forhandle. Navirantene var et krigerfolk som hadde vært en torn i monarkenes side i lange tider: hvis Tanguise nå ga dem ly, ville de stille med tropper til rådighet for å beskytte ham i en konflikt med kongehuset. For å forsegle avtalen, ble Tanguise giftet med Jacquette – en høyt ansett navirant.

### Samarbeid med Podarix

Angrep på byer, avsløring og opprustning.

## Trivia

1. *Tanguise* er adaptert av det franske *Tanguy*, som er sammensatt av navneelementene *tan* "ild" og *gi* "hund". Dette var også navnet på en 500-talls helgen.
Titanenes konge

**Titanenes konge** var en uoffisiell tittel båret av lederen av Limbos titaner. Den eneste personen som har holdt denne tittelen i virkeligheten, er Oddjung – ifølge Åsatroen, var Hyanus den første kongen, før sønnen Oddjung tok den fra ham. Den kvinnelige varianten var **titanenes dronning**, og ble båret av Oddjungs kone. I Pan-Taka mener man at Eset var den første dronningen, og ble frarøvet setet da Oddjung drepte henne og ga posisjonen til sin søster-kone, Orczy. Et barn av kongen eller dronningen bar tittelen **prins(esse) av titanene**, og er blitt holdt av overnevntes tre døtre: Xohê, Yaffe og Zahïd.

Etter angrepet på Limbo ble alle de kongelige titanene fjernet fra sine stillinger, og Karon er *de facto* lederen i Limbo. Selv om han er titan, er han skapt av Vokterne – og som rustet ham med den eneste tanken å bringe døde over Styx til Limbos porter og Karem.
Slaveri

**Slaveri** er å gjøre noen til sine lønnsfrie arbeidere – som regel *mot* deres vilje. Slaveri gir en person rettighetene til å eie en annen person.

Slaveri er en del av noen av Underverdenens nasjoners økonomi. Landene som har tillat kjøp og salg av slaver er:

* Yugotivitas
* Inqui
* Verana
* Tussarix (senere)
* Podarix (senere)

I Tussarix har det eksistert en form for slaveri i hertugdømmet Foix over lengre tid. Foix er kjente for sin vin, og da trengtes det arbeidskraft. Derfor var det mange personer som ga opp sine liv som bønder til å leve som slaver – i håp om at de kanskje ville få en form for lønn. Plantasjeeierne ga sine slaver lønn, men ikke i form av penger. De lot slavenes familier bo i et hus som plantasjeeieren betalte for gjennom deres liv. Prisen var derimot at familien var bundet til plantasjeeieren for evig tid – dette gjaldt foreldre, deres barn, deres barns barn osv.

Hertuginne Félicinne La-Verne Parnella de Foix var den rikeste kvinnen i Tussarix – for utenom de kongelige – i sin tid. Hun eide ikke barmhjertighet, og så på sine slaver som ting. Hun fulgte ikke normen om at plantasjeeiere skal forsørge en slaves familier. Hun valgte å tvinge alle familiemedlemmene ut i arbeid, og når hun ikke hadde bruk for dem lenger, sendte hun dem ut på slavemarkedet i Foix. Klarte hun ikke å selge dem, betalte hun noen borgere for frakte familien ut på Dødehavet, og drukne dem.

Huset La-Verne er dessuten veldig kjente for å drive med barnearbeid. Folk liker det ikke, men ser at det er nyttig. Friske, unge kropper kan tåle lengre arbeidsdager og kan utføre mer. Dette er ikke tilfelle enkelte ganger, men hvis ikke barnene jobber hardt, er piskeren der på pletten.

Mens krigen mellom Imperiet og Trippelalliansen fortsatte, var det mange krigsfanger, og Tussarix skjønte at fengslene var overfylte. Derfor tillot de slavehandel i hele Imperiet. Podarix var glade for dette, og benyttet det til det fulle. Jipsir hadde også denne muligheten, men ettersom de ikke var i mange slag og hadde krigsfanger, var det ingen å selge til sine naboer.

    Da monarkiet i Tussarix ble avskaffet i Imperiets 185. år, bestemte Nasjonalkonventet at de ville avskaffe slaveriet. Forslaget ble ikke møtt særlig positivt av aristokratene som hadde livnært seg av dette de siste årene. Podarix og Inqui fortsatte med denne virksomheten selv om de brøt Imperiets lover.

Slaveriet ble for alvor avskaffet i Imperiet i Imperiets 188. år. Verana fortsatte med sin slavehandel, det samme gjorde Yugotivitas. Slavehandelen var ikke særlig vellykket med årene. Derfor ble slavehandel i hele Underverdenen avskaffet i Imperiets 192. år.
Ridder av Hrondias

**Ridder av Hrondias** var en avalonsk adelstittel som har vært i besittelse av blant huset Fachtna. Den første bæreren av denne tittelen var Bartholomaios Brutus Fachtna. Som ridder av Hrondias, var en pålagt å tjene sin lensherre, hvilket i Fachtna-enes tilfelle var kongerekken av Flynn. Etter Colton-konspirasjonen gikk tittelen til Alana Wacufeld, som var gift med Conall Fachtna. Hennes sønn døde også under konspirasjonen, og ingen arvinger var å finne. Rådet vedtok derfor at Hrondias og Castle Fachtna, ble gitt til kongehuset – som kompensasjon for at rådsmedlemmene hadde konspirert mot dem.

Etter Nerseus I samlet Avalon, og hertug-tittelen ble etablert, ble Hrondias og tittelen en del av den sittende hertug-familiens arvegods. På denne måten kunne de gi et annet familiemedlem området. I dag blir tittelen brukt av Charles Katona.
Wyvern Leutguard

**Wyvern Leutguard** (ca. 130 – ca. 180) var en avalonsk ridder av Alessia. Han var grunnleggeren av denne tittelen og huset han tilhører. Han er grandonkelen til Emmalyne Leutguard. Lite er visst om Wyvern, annet enn at han er en direkte forgjenger av Lyndon Leutguard og hans etterkommere. Som ridder av Alessia, var Wyvern pålagt å tjene sin lensherre: kongerekken av Flynn. Det er ukjent om Wyvern er den direkte forgjengeren av en ridder av Alessia som var tilstede på et avalonsk ball i Imperiets 181. år arrangert av hertugen av Flynn.
Mrs. Marquand

**Mrs. Marquand** (født **Weaver**) var en gartner fra Avalon. Hun var mor til huset Enigmas oldfrue, Helen, og deres syerske Abigail – som hun begge hadde fått med sin ektemann Mr. Marquand. Mrs. Marquand tjenestegjorde for handelsmenn i deres hager. Ettersom gartnerne ikke var særlig ettertraktede av den lavere standen, fikk de et spark bak da Mr. og Mrs. Marquand oppdaget at hun kunne temme natur, og bruke kreftene sine til å skape flotte blomsterdekorasjoner og forme busker til allslags dyr.
Ridder av Colline le boisée

**Ridder av Colline le boisée** var en tussarixisk adelstittel som har vært i besittelsen av blant annet Chrétien Klaxons familie, som er den første og eneste kjente bæreren av denne tittelen. Som ridder av Colline le boisée, var en pålagt å tjene baronen av Foary. Etter ekteskapet mellom Chrétien og Isabeau Foary, ble ridderskapene deres samlet til ett under navnet Jutia. Tittelen og navnet på området forsvant, og alt underlagt huset Foary og Jutia.
Solon

**Solon** (ca. 475 – 527) var en slave som arbeidet på et småbruk i Flynn, Avalon. Han var født og oppvokst i ridderskapet Alessia, og jobbet for Dolores-familien – akkurat som faren før ham.

Mr. Dolores, hans herre, hadde en vakker datter, Emmalyn, som han var håpløst forelsket i. Det var forbudt for en slave å gå etter en som henne, men det var ikke forbudt å gå motsatt vei – hvis hun følte det samme, da. Solon trengte allikevel ikke å bekymre seg, for følelsene ble gjengitt fullstendig. Emmalyn kunne allikevel ikke bare rømme, fordi hun ble raskt lovet bort til den miserable dikteren Ùisdean Leutguard da hun nådde gifteklar alder.

Ekteskapet hennes brakte med seg to døtre, men som slavene spekulerte om farskapet til. Mange var sikre på at det var Emmalyn og Solons kjærlighetsbarn. Etter Mr. Dolores' død, overtok Emmalyn driften, mens ektemannen hennes satt i de mørkeste rommene og skrev miserable dikt. Med tiden ble det en gang så skjulte forholdet mellom Emmalyn og Solon åpent – og det ble klart at døtrene var deres, ikke Ùisdeans.

Etter Emmalyns død overlot hun driften av gården til Solon. Han ble med det godkjent som en kremmer.
Philip Harden

**Philip Harden** (også kjent som **Garden Harden**) var en avalonsk baron som støttet Imperiet da de ønsket å erobre Avalon. Philip var baron av Harden med omegn. Philip var ektemann til Magdalene Harden, og faren til Therese, Ira, Evie og  Anne Harden.

Philip Harden var født inn i en fattig adelsfamilie som verdsatte tradisjoner høyt. Philips foreldre hadde ventet at sønnen skulle gjøre noe stort ut av familien deres, lik dem før ham: moren hadde vært forsker og faren en adjutant i den avalonske hæren; Philips bestefedre hadde begge vært diplomater i Pan-Taka, og oldefedrene hadde vært rådgivere til en av Imperiets generaler. Philip? Han mottok priser for beste blomster i Harden. At mannen ikke var opptatt av militære og politiske saker – samt enkelte affærer med andre menn – tydet på at Philip var 'utenom det vanlige'.

Da Philip giftet seg med Maggie Harden, fikk familien en opptur: de hadde lidd under mangel på penger på grunn av Philips manglende interesse for det store liv. Maggie var født i en rik familie, og da hun giftet seg med Philip førte medgiften hennes til at de kunne kjøpe et palé i byen Harden. Før hadde Philip bodd på et lite gods utenfor byen; nå kunne han og familien komme tett på bylivet, og bruke godset som et fristed.

Med fødselen av ungene, ble Philip oppslukt av sin kjærlighet til dem. Han fant allikevel datteren Therese som en byrde: piken var sta og egoistisk, og Philip var overbevist om at datteren hadde fått dårlig oppdragelse. Grunnet sine tanker om datteren, valgte Philip å ignorere henne fullstendig. På grunn av dette, valgte datteren å flukte – da hun bare var syv år. Maggie satt ut en etterlyst annonse, men hun sa til Philip at hun aldri hadde fått noe svar.

Philip døde i en alder av 71 år. Han hadde nettopp vunnet en blomsterkonkurranse i Duchy og feiret, da noen så sitt snitt til å liste seg inn på rommet og stjele pengene. Philip oppdaget dem, og tyvene drepte ham i forsøket på å ta dem tilbake.
Percy Yates-Booth III

**Percy Albert Cornelius Yates-Booth III** var den avalonske hertugen av Payne. Han var et høyt rangert medlem av Føniksordenen, men hans nøyaktige posisjon er ukjent.

Under Petronius' reform av Senatet, ble Føniksordenen jaktet på og eliminert – skjønt, ikke alle. Percy var ikke en av de heldige, og da han ble arrestert sto han frem som lederen av Ordenen. Han ble henrettet etter partisk rettssak. Familien måtte leve på flukt resten av livet.

## ***Biografi***

### **Temming**

* Vann
* Lys

Født som barnet av hertug og hertuginne Yates-Booth, var Percy ikke nødt til å skjule – heller vise – sine krefter for offentligheten. Da husene Yates-Booth og Cornelius i flere generasjoner hadde prøvd å skape sterke vann- og lystemmere, smeltet de sammen på et tidspunkt. Resultatet ble Percy og hans søsken: Harry, Peregrine, Alexandrina, Syndrye og Miko.

### **Tidlig liv**

Percy Yates-Booth ble født med mellomnavnene *Albert* og *Cornelius*, som han fikk fra sin tippoldefar på morssiden. Percy ble – ulikt brødrene sine – født med lys *og* vann. Tvillingbrødrene Harry og Peregrine ble født med lys.

Percy viste tidlig en interesse for seiling og et drag til å være ute. Foreldrene la merke til at dette var typiske trekk ved vann- og lystemmere, og ventet i spenning på at kreftene skulle vises.

Da Percy sluttet seg til Imperiets forsvar i en alder av tjueto, ble han sendt til regimentet i Flynn, hvor han tjenestegjorde under hertugen her. Foreldrene brukte et dekknavn på Percy – ettersom Katona-ene ikke hadde sto på god fot med Yates-Booth-ene, og vice versa. Percy tjenestegjorde under navnet vicomte Byron Hoot.

### **Tid i tjenesten**

Angelica Katona – som hadde overoppsyn med regimentet Percy var stasjonert i – tvang frem unge adelsmenn, som ham selv, til å tvinge frem de kreftene som lå i dem. Det var dette som fikk Percy til å avsløre sine evner til å temme både lys og vann.
Opprørerne

**Opprørerne** er en gruppe mennesker som motarbeider Imperiet. De kjemper for frihet og likhet mellom alle borgerstender i Over- og Underverdenen. De støtter ikke Trippelalliansen, men de samarbeider ofte med dem. Øyføderasjonen i Underverdenen er også noen sterke tilhengere av Opprørerne. Opprørerne blir ledet av Morsand, Mormetal og Humphrey Sparrow – i den rekkefølgen. Opprørerne støttes av Føniksordenen – mest økonomisk – og får høyt verdsatte personer derfra, hvilket gir Opprørerne informanter og spioner i de høyere sirklene av samfunnet.

## ***Kjente medlemmer***

* Morsand (kaptein)
* Mormetal
* Humphrey Sparrow
* Robert (kaptein)
St. Berenices urne

**St. Berenices urne** er et religiøst relikvie som tilhører kulten av St. Berenice. Den inneholder asken av Liliana og Theodora Levys mor: Berenice Levy.

Ved byggingen av St. Berenice-klosteret i 408 A.Æ., var dronning Theodora Is mor avgått ved døden. Asken hennes var imidlertid ikke kastet fra et fjell, men beholdt i en urne – hovedsakelig siden hun mente morens kraft var for god til å bli kastet bort, og at den levde videre i kroppen. Under byggingen ble urnen oppbevart i dronningens gemakker, men ble plassert ved alteret da klosteret var ferdig bygget i 415.

Theodora pekte ut søsteren sin, Liliana, til å vokte den med sitt liv. Hun gjorde så, og plukket ut en håndfull hoffdamer og ungjenter som aldri ville overleve det intrigefulle livet i hovedstaden. Disse kvinnene la grunnlaget for den fremtidige St. Berenice-ordenen. Urnen hadde sin plass og tok del i religiøse ritualer, en rolle den hadde fram til kroningen av Farvaldr III av Flynn. Kongen var oppdratt i levemåten av ancipismen, og var derfor en sterk fiende av fidelistene. Da han derfor fjernet ordenens posisjon som lord Berenice i Rådet og erklærte dem uhellige. Han gjorde dette ved å sende sin lojale tjener, Plinius Hollens, til klosteret og konfiskere urnen. Den ble etter dette plassert i Flynn Palaces ballsal som et trofé.

Etter Penelopekrigens slutt i 554 lot kongen urnen igjen falle i hendene på ordenen og dets to offisielle ledere. Urnen var blitt holdt godt vedlike av kongehuset, og den ble igjen et religiøst symbol i ordenen. Den sto imidlertid i fare igjen da dronning Theodora V avgikk ved døden. Hun ble etterfulgt av sin fetter, Erik, men han ble fort tatt av dage av sin kusine Theodora VI. Hun hadde fulgt i farens fotspor, og endte opp med å bli en sterk ancipist. Dette satte ordenen i fare igjen, men før dronningen kunne gjøre noe med urnen, flyktet og spredte kultistene seg over Flynn.

Da Quentin Ewald gjenreiste familiens ære ved halvsøsterens fall, var urnen forsvunnet.
Natur

**Natur** er ett av de ni rene elementene. Elementet ble skapt sammen med fødselen av Gaia, som ble båret frem av Vulcan og Aquila. Natur beskrives ofte som dyreriket og plantenes livskraft. Natur fremstilles med nyanser av grønt.

## ***Merkbare bærere av natur***

* Capucina Ceres-Dubois
* Gaia
* Huset Enigma

## ***Kjennemerker***

### **Utseende**

En person som behersker natur fra fødselen av, vil bli født med et fødselsmerke som ligner på noe natur-relatert – dvs. planter eller fauna. Dette fødselsmerket er ofte å finne på føttene eller håndleddene.

En fullverdig temmer kler seg ofte med noe som symboliserer natur. Dette innebærer å kle seg i grønt – skjønt andre personer som ikke temmer natur, som medlemmene av huset Germain, bruker grønt for å vise sin sosiale status. Ettersom fattige i utgangspunktet ikke har rett til å praktisere natur, har de heller ikke lov til å vise sine medfødte gaver.

### **Personlighet**

En temmer av natur, kan fort føle seg tiltrukket av naturen. Man kan ønske å oppholde seg i naturen store deler av tiden – om enn flere dager. En temmer av første rang vil dessuten kunne ha en viss form for kontakt med dyr og planter. Dette innebærer dermed at en kan lede dyr ved hjelp av tankeoverføring; en kan snakke med planter på samme måte. En godhjertet temmer vil dessuten høre på naturen og ta imot råd, mens en mer hardnakket og brutal temmer vil bare tenke på å tøye naturen til sine ønsker.

## ***Evner***

En person av første rang, som Capucina  – og især Gaia – sitter gjerne med flere ukjente egenskaper; et individ av denne rangen sitter med evnen til rangene under – og gjerne forsterket ytterligere.

1. rang: Høre og kommunisere med planter og dyr
2. rang: Kontrollere trær
3. rang: Skape gjenstander av tre
4. rang: Kontrollere jord, lage groper
5. rang: Kontrollere plantelivet til fingerspissene
6. rang: Skape planter og forme dem etter ønske
7. rang: Få planter til å bevege seg
Vragi Verz II

**Sir Vragi Verz II** var en avalonsk skattmester.

Lite er å vite om Vragi, annet enn at han giftet seg med den lunefulle Monica Romentus, søsteren til løytnant Romentus – begge medlemmer av Osmosis-konspirasjonen.

På et tidspunkt døde Vragi – om dette ble arrangert av hans kone, noen andre av konspiratørene, eller om det var naturlig, er uvisst – og som et resultat av dette overtok Monica rollen som skattmester av Osmosis. Med dette som bakgrunn, kan det være grunn å tro at det var Monica som var hans *maestro de la mort* – da hun fikk kontroll over handel av slaver og treller med Soleil og Pan-Taka.

## ***Trivia***

1. Ettersom Vragi har tittelen sir, er det rimelig å tro at han er en adelig av lav rang. Hva som var navnet på hans landområder, er ukjent.
2. Ettersom Vragi har II (den andre) i navnet sitt, kan man regne med at faren hans, eller en annen forgjenger i slekten hans, har båret navnet *Vragi* før ham.
Humphrey Sparrow

* Claire Wilson (kone)
* Earl Sparrow (sønn)
	+ Ellie Boyle (svigerdatter)
* Prudence Sparrow (datter) †
* Kent Sparrow (sønn)
* Leo Sparrow (sønn)
* Clara Sparrow (datter)

**Humphrey Sparrow** er en bonde fra Avalon, og bosatt i den nordre delen av landet. Han er husbonden til Claire Wilson, og dermed også far til Earl, Prudence, Kent, Lennard og Clara. I tillegg til å være en temmende bonde, var han også en opprører som kjempet mot Imperiet under den avalonske revolusjonen – mens han også med jevne mellomrom støttet opprørerne i Tussarix under deres revolusjon.

## ***Biografi***

### **Tidlig alder**

Født av Abigail og Michael Lee Sparrow på Sparrow-klanens familiegård – en gård som er gått i arv fra foreldre til eldstefødte i flere generasjoner – Humphrey hadde dårlige utsikter i livet for å bli til noe stort. Han var sønn av bønder, og det var skjebnebestemt at han skulle bli født, leve som, og dø som en bonde – og hans barn skulle bli bønder de også.

Da moren døde – som hadde arvet gården fra faren sin – overtok Humphrey gården, hvilket lå i hans rett. Kort tid etter at han overtok gården, døde faren av et slag – og Humphrey sto alene. Med døden av Humphreys foreldre, tok det ikke lang tid før naboene begynte å sende døtrene sine for inngå giftermål med ham. Etter å ha overveid kvinnens medgifter og skjønnheter, falt valget på Claire Wilson.

## ***Relasjoner***

### **Opprørerne**

* Morsand, aka Prisca Fik
* Mormetal, aka Sophia Harper
* Vikkrax
* Ryen
* Morgan Fik
* Ella Fik
* Henry Link

## ***Trivia***

1. *Humphrey* kommer fra det germanske *Hunfrid*, satt sammen av elementene *hun* (kriger, bjørnunge) og *frid* (fred); dette kan derfor bety at Humphrey betyr fredelig kriger. Normanerne introduserte navnet i England, hvor det erstattet det gammelt engelske *Hunfrith. Humphrey* ble brukt regelmessig i løpet av middelalderen.
2. *Sparrow* er det engelske ordet for fuglen spurv.
	* En spurv assosieres gjerne med ensomhet, begjær, fruktbarhet og lojalitet.
	* En spurv assosieres også med Afrodite.
Visekonge av Avalon

**Visekonge av Avalon** er en tittel båret av Imperiets *de jure* leder av kongeriket Avalon, men er underlagt monarken av Tussarix. Posisjonen går – i tråd med det forhenværende setet som monark av Avalon – til den sittende familiens eldste barn, uavhengig av kjønn. Dette gjør tittelen til **visedronning av Avalon**. Maken bruker også denne tittelen.

Da Imperiet gjorde inntog i Oververdenen, satte de i gang en krig mot kongehuset. Alle medlemmene ble myrdet, og under London-konferansen ble tittelen som visekonge offisielt etablert. Den var i første omgang gitt til Léopold II, men ble fratatt denne da han aldri besøkte Avalon. Han behandlet den som en koloni, hvor han tømte alt for dens verdier, men behandlet den dårlig. Derfor gikk medlemmer av det podarixiske Kanselliet inn for å velge en ny visekonge. Dette ble igangsatt da keiseren lå på dødsleiet. Léopold III prøvde å snakke Kanselliet fra det, men ble myrdet av dem før han kunne ha noe å si om saken – broren hans godtok Kanselliets avgjørelse. Den nye visekongen ble hertugen av Tittensor, som tok med seg dette landområdet inn i posisjonen. Arvingen ville derfor inneha tittelen og administrasjonen i setet som erkehertug av Tittensor.

Tittelen blir i dag båret av det sittende medlemmet av huset Firmament: Petronius av Avalon.
Petronius Firmament

**Petronius Firmament** (født **Bouchère**) var én av Fros' ni generaler, og var visekonge av Avalon. Han var gift med Gracelyn Firmament, som han hadde fått tre barn med: Humphrey, Mary og Hermione Firmament. Gjennom konen sin, var han svoger til Magdalene og Robert Firmament.

I sin posisjon som general av jord, krevde keiseren av Tussarix at Petronius behersket store kunnskaper om dette elementet. Sammen med sin inngiftede familie, bodde Petronius på London Castle.
Nicolas Hiques

**Nicolas Marcel Hiques** (22. april 1472, A.Æ. – 15. oktober 1515, A.Æ.) var en avalonsk baron og diplomat. Han var elsker til Elena Romentus. I sin stilling som diplomat, hadde Nicolas oppsyn med hoffet i Soleil – hvor Elena klarte å snike seg inn med hans hjelp – og politikken i landet. Dette var svært fordelaktig for hans medsammensvorne i å vedlikeholde trelldommen i det sørlige Avalon; Nicolas hyret en gruppe banditter – blant annet Archie Blom – til å kidnappe menn og kvinner som han sendte på skip ut av landet. Nicolas fikk en del av fortjenesten.

Da konspirasjonen ble avslørt av forfatterspiren og tidligere trell Hilara Dimitus, ble Nicolas' navn trukket inn. Trass det at han hadde håpet at hans politiske stand ville beskytte ham, ble Nicolas anklaget av kongen og dronningen av Avalon for å bryte loven. Sultanen av Soleil, følte også at Nicolas hadde lurt ham og hoffet sitt også.

De avalonske monarkene ba sultanen av Soleil komme til Avalon, og de ble enige om en straff sammen: Nicolas skulle bli tappet for blod før han ble skjenket med gift som ville gjøre ham svimmel. Etterpå skulle han gå opp til skafottet egenhendig og bli hengt – men bare nok til at han besvimte – før han ble bragt til bevissthet. Han ble deretter halshugget for øynene på statsoverhodene. Kroppen hans ble brent, og hodet ble lagt i vin. Sultanen ønsket å få bragt hodet med seg hjem og få det støpt. Han aktet å bruke det som en trussel for andre politikere, og vise hva som ville skje om man gikk imot sultanatet.
Venator Flaroum

**Venator Flaroum** (ca. 220 – februar, 249) var en avalonsk ridder av Bosny og medlem av Rådet – hvor han fungerte som oldermennene i Flynn bys konsul, en stilling hvor han overså og i praksis administrerte laugene. Han var gift med Kimberly Flaroum, som han fikk fem barn med: blant annet Theodore II og Druzella Flaroum, som byttet navn da hun ble dronning. Venator var lederen av Flaroum-konspirasjonen, og samlet flere adelshus under seg for å velte kongehuset – men mistet livet da han ble avslørt av kongens prylegutt.

Venator var født til Flaroum-familien av Theodore og Leopoldina Flaroum, som var oldermenn i flere laug i Flynn by, bant annet sko- og klesmakere og fiskere. Da guvernøren av Flynn derfor begynte sitt felttog for å underkaste seg landområder på veiene av Flynn by, kastet Venators far seg på. Han fikk riktignok en stilling med å reparere klærne til soldatene og gjøre rene klærne av falne for gi dem til andre soldater. Faren ble adlet etter felttogets slutt, men døde av en infeksjon ikke lenge etter. Posisjonen som ridder av Bosny, samt rådssetet som oldermennenes konsul, gikk derfor til Venator, og han ble godt tatt imot av Rådet. De tenkte at Venator kunne bruke sine kontakter for å gjøre et sving i økonomien ved å anse noen summer til laugene, og dermed gi medlemmene høyere lønn – og på denne måten få flere til å slutte seg til og øke produktiviteten.

Oppveksten og den plutselige maktovertagelsen gjorde Venator overveldet, og handlet alltid på vegene av kong Ásketill – som var blitt kronet i 232 og latt guvernør-setet gå til søsteren, som igjen var blitt myrdet av sin søster for å få setet. Da kongens sønn arvet tronen i 247, prøvde Venator så godt han kunne å la seg føye av hans oppførsel, men da fire av rådsmedlemmene ble myrdet fordi guvernør Leopoldinas barn skulle få seter i Rådet, var dét dråpen. Han visste at mange i Rådet mislikte den nye kongen, og han fikk med seg de resterende syv medlemmene til å myrde alle medlemmer av kongehuset.

Flaroum-konspirasjonen ble allikevel avslørt av monarkens tidligere prylegutt, og Venator ble myrdet på Flynn Palace under det som senere ble kjent som Blodkrone-attentatet.
Nerissa II av Avalon

Familien Tekni

* Lore
* Lux
* Aedh
* Lulach

**Nerissa Bráchos** (kronet **Nerissa II av Avalon**) var dronning av Avalon fra 1492 til 1533. Hun var den første avalonske monarken som ikke var en direkte etterkommer av kongefamilien, men en fjern slektning – da kong Nerseus II ble offer for et attentat utført av den korrupte minister Hulderic Styx og ikke etterlot seg noen arvinger.

Nerissa II var – ulikt mange andre monarker av Avalon – ikke særlig interessert i velge seg ut en make. Hun hadde ingen hastverk, og hadde heller ikke planer om å gifte seg. Allikevel ble hun hypnotisert av Suchart Golta og hans formue. Det at han var så nær hennes fødested, gjorde ham også til en strategisk støtte for å kunne beskytte Payne – og dermed hennes familie. Pengene han hadde, brukte hun på å bygge Avalons flåte, som ble stasjonert i Payne – senere under oppsynet av sønnen Banquo I.

## ***Full tittel***

Hennes fullstendige tittel var: *Nerissa II – påpekt Vokternes gunst – dronning av Avalon, hertuginne av Tittensor, Flynn og Payne, guvernør av Romojon.*

Da hun tapte Romjon, mistet hun snart kontroll over Payne også. På grunn av dette, stoppet tittelen med *hertuginne av Tittensor og Flynn*.

## ***Biografi***

### **Temming**

* Lys

Nerissa II av Avalon var født med lys, men da hun ble regnet som medlem av trejdestanden i starten av sin levetid, kunne hun ikke lære det fra barns ben av. Derfor, da hun ble dronning, fikk hun sendt bud på de beste lystemmerne i Avalon for å lære henne hvordan hun skulle temme. Hun fikk et rykte på seg for å være sent ute til ting og som uerfaren – men hun viste engasjement, og Nerissa klarte etter tre års trening å nå første grad.

## ***Trivia***

1. *Nerissa* er navnet på en karakter i Shakespares stykke *Kjøpmannen i Venedig*. Navnet fikk han antageligvis fra det greske Νηρεις*(Nereis),* som betyr *nymfe.*
	* Selv om en nymfe er et vesen fra havet, så temmer Nerissa lyset.
	* Nerissa endret på husets farger fra blått til gull for at det skulle stå i stil med hennes element
2. Nerissas mor, far og yngste bror begynner alle på L
3. Nerissas brødre slutter alle på H
Rebecca Zübeck

**Rebecca Zübeck-Vantuss** var produktet av kong Otto von Jipsir og dronning Karlietta. Hun var deres førstefødte datter, og var også resultatet av et ekteskap som ble bygget på kjærlighet – ulikt mange andre kongelige ekteskap. Det konservative Jipsir krevde derimot en mannlig arving, og dermed kunne ikke Rebecca få tronen.

Rebecca bodde på Jipsir frem til hun brått døde av hjerteinfarkt.
Pauls kontor

**Pauls kontor** er det offisielle kontoret til Tussarix' monark. Det ble bygget i 1244 A.Æ. som en del av et tilbygg av det keiserlige palasset, og er lokalisert i palassets vestfløy. Kontoret ble oppkalt etter navnet som ble båret av flere store keisere: Paul.

På Pauls kontor er blant annet Keiserens kiste plassert.
Wilson Sacheverell

**Wilson Sacheverell** (Imperiets 40. – 71. år) var en avalonsk marki av Osmosis; han var medlem av storhuset Sacheverell. Han var gift med markise Patricia Sacheverell, som han tre sønner med: Creighton, Gilbert og Donhaldt Sacheverell. Wilbur var bror til Ogden, Norman og Wilbur Sacheverell. Wilbur var nevø til Peony Sacheverell, og dermed søskenbarnet til Thomas og Angelina Sacheverell.

Født som fjerde og siste barn av Symeon og Anne Sacheverell, Wilson ble sett ned på av de andre brødrene. Wilson hadde et liv som mange andre aristokrater: intrigefullt, familieidyllisk og luksuriøst. På et tidspunkt møtte Wilson Patricia Colton, markisen av Osmosis. Sammen med Patricia, fikk Wilson tre sønner.

Wilson døde kort tid etter sønnenes fødsel, og mistet livet til en mislykket duell som 31-åring.
Sparrow-gårdens gravlund

**Sparrow-gårdens gravlund** var en gravlund som ble etablert på Sparrow-gården med døden av Abigail og Michael Lee Sparrows sønn Travis. Travis ble gravlagt på nordsiden av gården. Bakgrunnen for dette var Travis' ustanselige glede, og familien ønsket å hedre ham ved å vende ham mot solen. En prest hadde personlig kommet og vigslet det lille området ved huset for å oppfylle familiens ønske. Senere ble flere slike "spurver" gravlagt her: Claire, Lilla og Prudence er blant disse.
Lucinda Myles-Sacheverell

**Lucinda April Gwendolyn Myles-Sacheverell** (født **Myles**) (26. desember 40, T.Æ. – 18. oktober 117, T.Æ.) var en avalonsk hertuginne av Bluerock og markise av Pull Fiend. Hun var konen til Ogden Sacheverell, og moren til deres tvillingdøtre: Tatum og Vale.

Lucinda levde et liv lik mange andre personer i hennes stilling: intrigefullt, familieidyllisk og luksuriøst. På et tidspunkt møtte hun Ogden, som senere ville bli en mektig alliert og ektemann. Som markise kunne Lucinda by på store landområder og makt – selv om hun måtte gå gjennom en i familien for å skaffe ressurser. Ogden giftet seg med Lucinda utav hennes posisjon, ikke hennes vidd og intellekt – som hun ofte ble beskyldt for å sitte med for mye av, av en kvinne i hennes stilling i det minste.

Lucinda nektet i tillegg å ta sin husbonds navn, og beholdt sitt eget etternavn: Myles, en grein av huset Olson-Percy. Dette ble sett på som et standpunkt gjort av en sterk kvinne blant sosieteten. Det var en kjent sak at i teorien var både menn og kvinner likestilt i Avalon, men at i praksis var det annerledes. Lucinda ble beundret i sin vennekrets, og de inspirerte henne senere til å skrive flere bøker, blant annet følgende: *Et hjem i kvinnens hender*, *Absolutt simpelt*, *Enkle vesner.* Disse bøkene står best ut, men det finnes flere. I nevnte bøker tar Lucinda et opprør med mennenes rolle, og ble regnet som en feminist.

Lucinda døde av alderdom i en alder av 77.

## ***Trivia***

1. *Lucinda* er en utarbeidelse av *Lucia*, som kommer fra det romerske *Lucius* og betyr "lys".
2. *April* kommer fra måneden og spiller på det latinske *aperire* "å åpne"
3. *Gwendolyn* er en versjon av det walisiske *Gwendolen* og betyr "hvit ring"
4. *Myles* er en variant av fornavnet *Miles*, og betyr fra latin "soldat"
5. *Sacheverell* kommer fra et normansk stedsnavn.